REZERVINIŲ ELEKTROS GENERATORIŲ PIRKIMO IR  ĮRENGIMO DARBŲ SUTARTIS

2026 m.              mėn.       d. Nr. SUT-2026-             (11.31Mr)
Radviliškis

I SKYRIUS
SUTARTIES ŠALYS

Radviliškio rajono savivaldybės administracija (toliau – Užsakovas), juridinio asmens kodas 188726247, atstovaujama administracijos direktorės Raimondos Balinskienės, veikiančios pagal Radviliškio rajono savivaldybės vardu sudaromų sutarčių pasirašymo tvarkos aprašą, patvirtintą Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, ir ______________________   (toliau – Rangovas),  juridinio asmens kodas _________, atstovaujamas (-a) __________________ , veikiančio (-čios) pagal ________, toliau Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“ sudarė šią sutartį (toliau – Sutartis).

II SKYRIUS
SUTARTIES DALYKAS 

1. Šios Sutarties dalykas yra – rezervinių elektros generatorių (9 vnt) pirkimas, įskaitant projektavimo ir įrengimo darbus  (toliau – Darbai). 
2. Šia Sutartimi Rangovas įsipareigoja Sutartyje nustatyta tvarka ir sąlygomis,  vadovaudamasis šios Sutarties priedais, atlikti rangos darbus ir perduoti darbų rezultatą Užsakovui, o Užsakovas įsipareigoja priimti atliktus darbus ir už juos sumokėti Sutartyje nurodytą kainą Sutartyje numatytomis sąlygomis ir tvarka.​​  
3. Darbai finansuojami Valstybės gynybos fondo lėšomis.

III SKYRIUS 
 SUTARTIES GALIOJIMAS IR NUTRAUKIMAS

4. Ši Sutartis įsigalioja nuo sutarties pasirašymo ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), tačiau Sutartis galioja ne ilgiau kaip 6 (šešis) mėnesius. Sutarties pasirašymo diena laikoma data, kai Sutartį pasirašo paskutinė Sutarties Šalis.
5. Darbai privalo būti atlikti per 5 (penkis) mėnesius nuo sutarties įsigaliojimo dienos. Darbų atlikimo termino pratęsimas nenumatomas. 
6. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
7. Sutartį galima nutraukti šiais atvejais:
7.1. vienos Šalies sprendimu prieš 10 (dešimt) kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 straipsnio nuostatomis.
7.1.1. Šios Sutarties esminiu sutarties pažeidimu laikoma:
7.1.1.1. Rangovas neištaiso defektų per Sutarties 19.9 papunktyje nustatytą terminą.
7.2. Užsakovo​​ sprendimu prieš 10 (dešimt) kalendorinių​​ dienų raštu įspėjus​​  Tiekėją Viešųjų pirkimų įstatymo 90 straipsnio​​ 1 dalyje nurodytais atvejais.
7.3.  abiejų Šalių rašytiniu susitarimu. 
8. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

IV SKYRIUS
 SUTARTIES SUSTABDYMAS

9. Esant svarbioms aplinkybėms, nepriklausančioms nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovų įsipareigojimų ar kurios nors jų dalies, kuri negali būti vykdoma, vykdymą.
10. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
11. Užsakovas dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Užsakovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų (ar dalies) Darbų vykdymą, nurodydamas (jeigu įmanoma) sustabdymo trukmę dienomis. Aplinkybės, dėl kurių gali būti stabdomi Darbai, yra:
11.1. trečiųjų šalių įtaka;
11.2. papildomos projektavimo paslaugos, 
11.3. sustabdytas arba nepakankamas Darbų finansavimas; 
11.4. laiku neatlaisvinta Darbų vieta;
11.5. būtinas papildomas laikas įvykdyti papildomų darbų, kurių neįvykdžius negalima tęsti Darbų, viešąjį pirkimą;
11.6. bet koks nenumatytas gamtos jėgų veikimas, kurio joks patyręs Užsakovas nebūtų galėjęs tikėtis;
11.7. fizinės kliūtys arba kitos nei klimatinės fizinės sąlygos, su kuriomis, vykdant Darbus, susidurta statybvietėje, ir tų kliūčių ar sąlygų Užsakovas nebūtų galėjęs pagrįstai numatyti;
11.8. bet koks uždelsimas ar sutrikimas dėl atliekamo Sutarties pakeitimo;
11.9. pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; 
11.10. kitos aplinkybės, kurios nebuvo žinomos pirkimo vykdymo metu ir su kuriomis būtų susidūręs bet kuris rangovas ir (ar) užsakovas.
12. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
13. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 90 (devyniasdešimt) dienų, praėjus 90 (devyniasdešimt) dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.
14. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal Sutartį buvo likęs Rangovo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas. 
15. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra). Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. 

V SKYRIUS
SUTARTIES KAINA (KAINODAROS TAISYKLĖS) IR MOKĖJIMO SĄLYGOS
 
16. Sutarčiai taikoma fiksuotos kainos kainodara.
17. Sutarties kaina:
	Sutarties kaina be PVM
	

	PVM
	


	Bendra Sutarties kaina (Sutarties kaina + PVM)
	


18.  Mokėjimo sąlygos:
18.1. Rangovas pateikia atliktų darbų aktus (Sutarties  priedas Nr. 1, Forma F-2), pažymas (Sutarties priedas Nr. 2, Forma F-3) kuriuos pasirašo Rangovas ir užsakovo atstovas.
18.2. Atsiskaitoma už atliktus darbus pagal Rangovo pateiktus atliktų darbų aktus (Sutarties  priedas Nr. 1, Forma F-2), pažymas (sutarties priedas Nr. 2, Forma F-3) ir sąskaitas-faktūras, per 30 (trisdešimt) kalendorinių dienų.  
18.3. Tik Užsakovui pasirašius atliktų darbų aktus (Sutarties  priedas Nr. 1, Forma F-2) ir pažymą (sutarties priedas Nr. 2, forma F-3)  Rangovas pateikia  sąskaitą-faktūrą. 
18.4. Vadovaujantis Viešųjų pirkimų įstatymo nuostatomis PVM sąskaitos faktūros turi būti pateikiamos per Sąskaitų administravimo bendrąją informacinę sistemą (SABIS). 
18.5. Užsakovas su Rangovu galutinai atsiskaito per 30 (trisdešimt) kalendorinių dienų pateikus atsiskaitymo dokumentus.
18.6. Suma, privaloma mokėti, pervedama į Rangovo šioje Sutartyje nurodytą banko sąskaitą.
18.7. Visi mokėjimai atliekami Lietuvos Respublikos nacionaline valiuta. 
18.8. Avansinis mokėjimas: nenumatomas.
19. Jeigu Sutarties galiojimo metu, pasikeitus Lietuvos Respublikos teisės aktams, pasikeistų pridėtinės vertės mokesčio (toliau – PVM) tarifas, likutinė sutarties kaina (be PVM) dėl to nebus keičiama. Sutarties kainos (be PVM) ir jau atliktų darbų kainos  (be PVM) skirtumui bus taikomas pasikeitęs PVM tarifas. Sutarties kainos ir PVM sumos perskaičiavimas įforminamas papildomu susitarimu tarp Užsakovo ir Rangovo. 
20.	Darbų kaina (įkainiai) (be PVM) pagal bendro kainų lygio kitimą ar paslaugų grupių kainų pokyčius perskaičiuojama (-i) nebus. Jeigu Sutarties galiojimo metu, pasikeitus Lietuvos Respublikos teisės aktams, pasikeistų pridėtinės vertės mokesčio (toliau – PVM) tarifas, likutinė sutarties kaina (be PVM) dėl to nebus keičiama. Sutarties kainos (be PVM) ir jau suteiktų darbų kainos  (be PVM) skirtumui bus taikomas pasikeitęs PVM tarifas. Sutarties kainos ir PVM sumos perskaičiavimas įforminamas papildomu susitarimu tarp Užsakovo ir Rangovo.

VI SKYRIUS
SUTARTIES ĮVYKDYMO UŽTIKRINIMAS

21. Nutraukus sutartį dėl esminio Sutarties pažeidimo, mokama 5 (penkių) procentų dydžio bauda nuo Pradinės Sutarties vertės. 

VII SKYRIUS
UŽSAKOVO TEISĖS IR PAREIGOS
	
22. Užsakovas turi visas šioje Sutartyje bei Lietuvos Respublikoje galiojančiuose teisės aktuose numatytas teises.
23. Užsakovas įsipareigoja apmokėti Rangovui už faktiškai atliktus darbus pagal gautas sąskaitas faktūras per 30 (trisdešimt) kalendorinių dienų;  
24. Užsakovas turi teisę: 
24.1. Sulaikyti mokėjimus už atliktus darbus, jeigu dėl Rangovo kaltės nepašalinti nurodyti defektai dėl anksčiau apmokėjimui pateiktų darbų;
24.2. Kontroliuoti ir techniškai prižiūrėti atliekamų darbų apimtis, laiką ir kokybę. Pastebėjus defektus, nedelsiant pranešti Rangovui;
24.3. Priimti iš Rangovo kokybiškai atliktus darbus.

VIII SKYRIUS
RANGOVO TEISĖS IR PAREIGOS

25. Rangovas turi visas šioje Sutartyje bei Lietuvos Respublikoje galiojančiuose teisės aktuose numatytas teises.
26. Rangovas įsipareigoja:
26.1. Laiku atlikti Sutartyje numatytus darbus;
26.2. Visiškai atsakyti už subrangovo atliktus darbus, už darbų saugos ir kitų teisės aktų ir Sutartyje numatytų reikalavimų laikymąsi;
26.3. Statyboje laikytis saugaus darbo ir priešgaisrinės saugos taisyklių, neteršti aplinkos;
26.4. Atlikdamas darbus vadovautis LR statybos įstatymu, Statybos techniniais reglamentais ir kitais teisės aktais, reglamentuojančiais darbų atlikimo tvarką;
26.5. Rangovas prisiima visą riziką dėl atliktų darbų, trečiųjų šalių turto sugadinimo ar žalos padarymo, medžiagų tiekimo ir darbų atlikimo, kol darbų rezultatą statinių pripažinimo tinkamais naudoti aktu priima Užsakovas;
26.6. Pildyti paslėptų darbų aktus, perduoti naudotojui panaudotų medžiagų bei gaminių sertifikatus;
26.7. Vykdant darbus naudoti naujas, nenaudotas statybines medžiagas, gaminius ir įrenginius tik pagal statinių techninių specifikacijų reikalavimus. 
26.8. Pateikti Užsakovui atliktų darbų priėmimo aktus (Sutarties priedas Nr. 1, Forma F-2) ir pažymas (Sutarties priedas Nr. 2 Forma F-3) apie atliktų darbų vertę ir išlaidas;
26.9. Savo lėšomis pašalinti defektus per 10 (dešimt) dienų nuo defekto nustatymo momento statybos metu bei garantiniu laikotarpiu;
26.10. Darbus vykdyti laikantis statybos normų reikalavimų. Apklausos pasiūlyme praleistus, sumažintus arba neįkainuotus darbus ir medžiagas, technologiškai būtinas atliekant statinių konstrukcijas bei naudojant numatytą technologiją atlikti savo sąskaita;
26.11. Sutarties vykdymo laikotarpiu savo sąskaita tvarkyti statybvietę, o pabaigus visus darbus – sutvarkyti (išvalyti) ir išvežti iš statybos teritorijos, kurioje buvo vykdomi su šia sutartimi susiję darbai, įvairias liekanas, šiukšles ir nuolaužas, paliekant darbo teritoriją bei statinius švarius ir saugius;
26.12. Perduoti numatytu terminu Užsakovui užbaigtus darbus ir pripažinimo tinkamu naudoti rangovo parengtus aktus;
26.13. Užtikrinti darbo drausmę statybos objekte;

IX SKYRIUS
 GARANTIJA

27. Rangovo atliekamiems darbams nustatomi šie garantiniai terminai:
27.1. 5 (penkeri) metai – statinio atviroms konstrukcijoms ir kitiems darbams;
27.2. 10 (dešimt) metų – paslėptiems statinio elementams (konstrukcijoms ir kt.);
            27.3. 20 (dvidešimt) metų – esant tyčia paslėptų defektų.
            28. Garantinis terminas pradedamas skaičiuoti nuo galutinio statinio perdavimo ir priėmimo akto pasirašymo dienos.
            29. Garantinio termino metu paaiškėjus esminiams atliktų darbų rezultato trūkumams, Užsakovas turi teisę reikalauti, kad Rangovas paaiškėjusius trūkumus ištaisytų (pašalintų) savo sąskaita.
30. Užsakovas privalo pareikšti pretenziją Rangovui dėl esminių darbų trūkumų per 5 (penkias) darbo dienas nuo jų nustatymo.
31. Jeigu Rangovas per 10 (dešimt) darbo dienų (kai Užsakovas nenurodė kito termino trūkumams šalinti) nuo pretenzijos dėl darbų trūkumų pareiškimo dienos, nepradeda šalinti nustatytų darbų trūkumų, Užsakovas turi teisę Rangovo rizika ir sąskaita pašalinti trūkumus arba pasamdyti kitus asmenis trūkumams pašalinti. Tokiu atveju Rangovas sumoka už atliktus defektų šalinimo darbus ir dar moka 10 (dešimt) proc. šių darbų vertės baudą.
32. Garantiniu laikotarpiu, Užsakovui priėmus objekto trūkumų pašalinimo darbus ir pasirašius priėmimo aktą, Rangovas jiems suteikia garantiją pagal Sutarties 27.1., 27.2. ir 27.3. punktus, kurių pradžia skaičiuojama nuo darbų rezultato perdavimo akto pasirašymo dienos.

X SKYRIUS
ATLIKTŲ DARBŲ PRIĖMIMAS

33. Užsakovas per 5 (penkias) kalendorines dienas nuo Rangovo pranešimo apie pasirengimą perduoti atliktų darbų rezultatą gavimo, privalo priimti darbą, išskyrus tuos atvejus, kai to padaryti neįmanoma dėl objektyvių priežasčių ar Rangovas per su Užsakovu suderintą terminą neištaiso nustatytų defektų.
34. Perdavimas – priėmimas įforminamas aktu, kurį pasirašo abi šalys. Prieš priimdamas darbą, Užsakovas apžiūri jį, pastebėjus jame trūkumų ar nukrypimų nuo sutarties sąlygų ar kitokių trūkumų, praneša apie juos Rangovui ir nustato terminą jiems pašalinti. 

XI SKYRIUS
ŠALIŲ ATSAKOMYBĖ

35. Rangovas, nesilaikęs arba uždelsęs darbų atlikimo terminus ir neįgijęs teisės į darbų terminų pratęsimą, įsipareigoja sumokėti Užsakovui 0,02 % delspinigius už kiekvieną uždelstą dieną nuo uždelstų atlikti darbų vertės ir atlygina Užsakovui dėl to patirtus nuostolius, kurių nepadengia minėtos netesybos. 
36. Rangovas, nepašalinęs trūkumų ar defektų per Užsakovo nurodytą laiką, įsipareigoja sumokėti Užsakovui 0,02 % dydžio delspinigius už kiekvieną uždelstą dieną, nuo uždelstų atlikti darbų vertės ir atlygina Užsakovui dėl to patirtus nuostolius, kurių nepadengia minėtos netesybos (įskaitant ir išlaidas už papildomai atliktus darbus ir sunaudotas medžiagas, kurie buvo atlikti ištaisius paslaugų trūkumus, defektus ir (ar) netikslumus). 
37. Jei apskaičiuoti delspinigiai viršija 10 (dešimt) proc. bendros Sutarties kainos, Užsakovas gali, prieš tai raštu įspėjęs Rangovą:
37.1. išskaičiuoti delspinigių sumą iš Rangovui mokėtinų sumų;
37.2. nutraukti Sutartį.

XII SKYRIUS
SUBRANGOVAI. SUBRANGOVŲ IR STATINIO STATYBOS VADOVO KEITIMO TVARKA

38.	Sutarčiai vykdyti pasitelkiami šie subrangovai: „įrašyti, arba pažymėti, kad nėra“.    Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus.
39.	Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) darbų dalies, negu buvo suderinta, perdavimas kitam Sutartyje numatytam subrangovui, papildomų subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
40.	Sutarties galiojimo metu ketinant keisti Sutartyje numatytus subrangovus vietomis, perduoti didesnę (mažesnę) darbų dalį, negu buvo suderinta, kitam Sutartyje numatytam subrangovui, pasitelkti papildomus subrangovus, atsisakyti Sutartyje numatytų subrangovų, Rangovo kartu su subrangovais kvalifikacija turi būti ne mažesnė nei buvo reikalaujama pirkimo dokumentuose.
41.	Papildomai pasitelkiamu subrangovu negali būti viešojo pirkimo dalyvis ar pasiūlymą viešajame pirkime teikusios ūkio subjektų grupės partneris.
42.	Pakeitus Sutartyje numatytus subrangovus vietomis, perdavus didesnę (mažesnę) darbų dalį, negu buvo suderinta, kitam Sutartyje numatytam subrangovui, ir (ar) pasitelkus papildomus subrangovus, subtiekėjai gali pradėti vykdyti darbus, tik Rangovui suderinus atnaujintą Paruošiamųjų darbų, Darbų ir su Darbais susijusių Paslaugų grafiką su statinio statybos techniniu prižiūrėtoju ir Užsakovo atstovu.
43.	Rangovas Sutarties galiojimo metu gali keisti ar skirti papildomus statinio statybos vadovus, tik raštu iš anksto apie tai informavęs Užsakovą. 
44. Užsakovas gali tiesiogiai atsiskaityti su Subrangovu už jų atliktus darbus. Apie tai Užsakovas raštu informuoja Subrangovus per 3 (tris) darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti dėl nepagrįstų mokėjimų Subrangovui trišalėje sutartyje nustatyta tvarka.

XIII SKYRIUS
SUSIRAŠINĖJIMAS

45. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
46. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

XIV SKYRIUS
NENUGALIMOS JĖGOS (FORCE MAJEURE) APLINKYBĖS

47. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (force majeure).
48. Nenugalimos jėgos aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
49. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, sustabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
50. Šalis, prašanti atleisti ją nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
51. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
52. Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.

XV SKYRIUS
GINČŲ SPRENDIMO TVARKA

53.	Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
  54. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims per 20 (dvidešimt) dienų nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
55.	Jeigu tarp Rangovo ir Užsakovo kyla ginčas dėl darbų trūkumų, kiekviena Šalis turi teisę reikalauti ekspertizės. Ekspertizės išlaidos padengiamos Lietuvos Respublikos civilinio kodekso 6.662 straipsnyje numatyta tvarka.

XVI SKYRIUS
ASMENS DUOMENŲ APSAUGA

56. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
57. Kiekviena Šalis kitos Šalies pateiktus 56 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.
58. Kiekviena Šalis kitos Šalies pateiktus 56 punkte nurodytus asmens duomenis gali teikti  šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Darbų rangovas šios Sutarties 56 punkte nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui. 
59. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 56 – 58 punktuose, ir pagal Bendrąjį duomenų apsaugos reglamentą (ES) 2016/679 turimas teises.

XVII SKYRIUS
KITOS NUOSTATOS

60. Sutarties sąlygos gali būti keičiamos​​ tik vadovaujantis Viešųjų pirkimų įstatymo 89 straipsnio nuostatomis.
61. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
62. Šalys, Sutarties vykdymo laikotarpiu privalo bendradarbiauti. Jeigu kyla kliūčių, trukdančių tinkamai vykdyti Sutartį, kiekviena Šalis privalo imtis visų, nuo jos priklausančių, priemonių toms kliūtims pašalinti.
63. Rangovas, pasirašydamas šią Sutartį, patvirtina, kad yra tinkamai susipažinęs su Užsakovo pirkimo dokumentais, sutinka su Užsakovo pirkimo dokumentuose nustatytomis sąlygomis ir reikalavimais bei įsipareigoja juos tinkamai vykdyti šioje Sutartyje nustatyta tvarka.
64. Aplinkosauginiai kriterijai paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.3 papunkčiu.
64.1. Rangovas nuo darbų pradžios iki pabaigos turi palaikyti švarą ir tvarką statybos objekte.
65. Sutartis sudaryta lietuvių kalba, vienu egzemplioriumi ir pasirašoma naudojantis saugiais elektroniniais parašais / Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
66. Asmenys atsakingi už sutarties įsipareigojimų tinkamą vykdymą:
66.1. Užsakovas skiria už sutarties įsipareigojimų tinkamą vykdymą atsakingą asmenį: (įrašyti asmens pareigas, vardą, pavardę), tel. __________, el. paštas: ___________.
66.2. Rangovas skiria už sutarties įsipareigojimų tinkamą vykdymą atsakingą asmenį: (įrašyti asmens pareigas, vardą, pavardę), tel. __________, el. paštas: ___________. 
67. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.
68. Sutarties priedai yra neatskiriama Sutarties dalis:
68.1. Atliktų darbų akto forma F-2 (1 lapas);
68.2. Atliktų darbų ir išlaidų apmokėjimo pažyma forma F-3 (1 lapas);
68.3. Objektų techninės užduotys;
68.4. Tiekėjo pasiūlymas.

XVIII SKYRIUS
ŠALIŲ JURIDINIAI ADRESAI, REKVIZITAI IR PARAŠAI
	
	UŽSAKOVAS


	Radviliškio rajono savivaldybės administracija

	Adresas: Aušros a. 10, 82196 Radviliškis
Juridinio asmens kodas: 188726247
PVM mokėtojo kodas: LT887262410
A. s.  LT477300010002570001
Bankas: AB ,,Swedbank“
Tel. +370 (422) 69 004
El. p. informacija@radviliskis.lt

	

	Administracijos direktorė


	
Raimonda Balinskienė  
                                                                        A. V.

	(parašas)

	(data)



	
	RANGOVAS

	

	
Pavadinimas

	Adresas: 
Juridinio asmens kodas: 
PVM mokėtojo kodas: 
A. s. 
Bankas: 
Tel.  
El. p. 

	
Asmens pareigos

Vardas, pavardė
                                                         A.V.


	

	(parašas)

	(data)

	[bookmark: _Hlk2752491]
Sutarties priedas Nr. 1 (Forma F-2) 
ATLIKTŲ DARBŲ AKTAS (F-2 forma) 
2026......m. ....................d. Nr. ....


	Sutarties, jos papildomo (-ų) susitarimo (-ų) data (-os) ir Nr: ..........................................................................................................................
Objektas: ...........................................................................................................................................................................................................
Rangovas: .........................................................................................................................................................................................................
Užsakovas: ........................................................................................................................................................................................................

		Žiniaraščio Eil. Nr.
(darbų kodai)
	Darbų aprašymas
	Mato vnt.
	Kiekis
	Vieneto kaina, €
	Bendra kaina, €
	Pastabos

	
	
	
	
	
	
	

	
	
	
	
	
	
	

	
	
	vnt.
	
	
	
	

	
	
	vnt.
	
	
	
	

	
	
	
	
	
	
	

	
	
	
	
	
	
	

	
	
	vnt.
	
	
	
	

	
	
	vnt.
	
	
	
	

	
	
	
	
	
	
	

	
	
	
	
	Viso:
	 
	 

	
	
	
	PVM:
Iš viso:




	

	





Mes, užsakovo ir statybos rangovo atstovai, pasirašę šį atliktų darbų aktą, patvirtiname, kad už nurodytą sumą darbų kiekis yra atliktas.
	Statybos rangovo atstovas:                                                                 Užsakovo atstovas (statinio techninės priežiūros vadovas):  
.............................................................                                                ...........................................................                                                 
           (pareigos)                                                                                                 (pareigos)                                                                                
............................................................                                                 .............................................................                  
      (parašas, vardas, pavardė)                                                                     (parašas, vardas, pavardė)                                                             
..................................................................                                          .................................................................                        
             (data)                                                                                                              (data)                              

	





Sutarties priedas Nr. 2 (Forma F-3)
Užsakovas:....……………………………………………………...
Rangovas:.....………………………………………………………
Atliktų darbų ir išlaidų apmokėjimo
P A Ž Y M A Nr.
2026  m.  ……………………………  mėn. 
 					(eurais, ct)
	Eil. Nr.
	Objekto pavadinimas
	Rangos sutarties Nr.
	Objekto kaina
	Atlikta darbų

	
	
	
	
	Nuo statybos pradžios 
	Nuo metų pradžios
	Per ataskaitinį laikotarpį

	
	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	
	
	
	
	
	
	
	
	
	
	

	
	
	
	
	
	
	
	
	
	
	



Techninis prižiūrėtojas: .................................................................

Užsakovas:	..........................................................................			Rangovas:	........................................................
	A. V.							                                                         A. V.
2026  m. ………………….. mėn. ……. d.				                   2026  m. ………………….. mėn. ……. d.



